Upplýsingar um umsóknir um notkun efna á bannlista í lækningaskyni ( TUEs ) Listi Alþjóðalyfjaeftirlitsstofnunarinnar um bönnuð efni og aðferðir gildir innan ÍSÍ . Listinn er uppfærður 1. janúar ár hvert og er að finna á vef lyfjaeftirlitsins , sjá hér . Með nýjum Alþjóðalyfjareglum breyttust reglur um undanþágur í lækningaskyni þann 1. janúar 2015 . Í dag fer það eftir afreksstigi hvort skila þarf inn undanþáguumsókn fyrirfram eða afturvirkt * . Ef íþróttamaður á landsstigi þarf , samkvæmt læknisráði að taka inn efni sem eru á bannlista Alþjóðalyfjaeftirlitsstofnunarinnar , verður hann að sækja um undanþágu . Undanþágueyðublöðin , sem meðhöndlandi læknir fyllir út , er að finna á vef lyfjaeftirlitsins . Rétt útfyllta umsókn skal svo senda til undanþágunefndar Lyfjaeftirlits Íslands sem tekur hana til umfjöllunar og afgreiðir . Umsóknina ber að fylla út á ensku og mikilvægt er að skila inn öllum umbeðnum gögnum . Umsóknareyðublaðið eitt og sér dugir ekki heldur verða viðeigandi læknisfræðileg gögn að fylgja . * Almennt skal allt íþróttafólk á svokölluðu landsstigi skila inn undanþágumsókn fyrirfram en einnig þurfa allir þeir sem keppa fyrir hönd Íslands eða eru í skráðum lyfjaprófunarhóp LÍ að sækja um fyrirfram . Allir aðrir eiga þess kost á að sækja um undanþágu " eftir á " , þ.e. eftir að viðkomandi undirgengst lyfjaeftirlit .